google/wiki40b huggingface dataset:
रंगीत नदी

'रंगीत या 'रंगित टिस्टा नदी की सहायक नदी है, सिक्किम की जीवन रेखा समझी जानेवाली दो ही बड़ी नदियाँ हैं। रंगीत नदी पश्चिम बंगाल के टिस्टा बजार के समीप टिस्टा नदी से मिलती है। ६० मेगावाट का विद्युत उत्पादन भी इसी नदी में सिक्किम और पश्चिमी बंगाल की सीमा में एन एच पी सी द्वारा किया जाता है।
सर-ए-संग

नाम का अर्थ

'सर-ए-संग' का मतलब फ़ारसी में 'पत्थर का स्थान' होता है। संग का अर्थ 'पत्थर' होता है और यह अवस्ताई भाषा के मूल "असन" शब्द से आया है। क्योंकि संस्कृत ओर फ़ारसी दोनों हिन्द-ईरानी भाषा परिवार की बहने हैं इसलिए ठीक यही सजातीय शब्द संस्कृत में भी "अश्न" रूप में मिलता है ओर ऋग्वेद में प्रयोगित है। इसका अर्थ भी "पत्थर" है।

लाजवर्द की खान

कुछ इतिहासकारों के अनुसार सर-ए-संग की लाजवर्द की खान ७,००० सालों से सक्रीय है। यहाँ एक पुरानी सुरंग है जो अब छोड़ सी गई है और दो नई सुरंगें हैं। यहाँ के लाजवर्द से बने ज़ेवर प्राचीन मिस्र, सुमेर, कॉकस क्षेत्र और दूर पश्चिमी अफ़्रीका के मॉरीतानिया तक भी मिले हैं। प्राचीन मिस्र के फ़िरौन तूतानख़ामून के मक़बरे और ईराक़ में सुमेर सभ्यता के ऊर ख़ज़ाने में भी यहाँ का लाजवर्द मिला है।
हिण्डोली विधानसभा क्षेत्र (राजस्थान)

हिण्डोली विधानसभा क्षेत्र राजस्थान का एक विधानसभा क्षेत्र है।
अंतरराष्ट्रीय क्रिकेट 2010

टेस्ट

सचिन तेंदुलकर ने 26 दिसंबर को दक्षिण अफ्रीका बनाम टेस्ट मैच (176 *) बनाये।
मोहम्मद अमीर इंग्लैंड में 5 विकेट लेने वाले सबसे कम उम्र के खिलाड़ी बने (18 साल 130 दिन)।
जोनाथन ट्रॉट और स्टुअर्ट ब्रॉड ने चौथे स्थान पर टेस्ट इतिहास में 332 रनों की उच्चतम 8 वीं विकेट की साझेदारी की
लॉर्ड्स में इंग्लैंड और पाकिस्तान के बीच टेस्ट मैच।

वनडे

सचिन तेंदुलकर ने वनडे क्रिकेट के इतिहास में बनाम  दक्षिण अफ़्रीका 200* रनों की पारी खेल कर पहला डबल शतक बनाया।
सराय मोहन (वाराणसी)

सराय मोहन (Sarai mohan)काशी क्षेत्र के अंतर्गत आने वाला यह गांव अपने आप  में  बहोत  सी  पुरानी यादें  संजोये  हुए  है ! यह गांव अब किसी पहचान का मोहताज नहीं रह गया है ! हिन्दू मुस्लिम भाईचारा यहाँ देखा जा सकता है शिक्षित लोगो से यह गांव भरा-पूरा है लोगो की यह मान्यता है कि किसी समय भगवान् कृष्णा यहाँ से गुजर रहे थे तोह विश्राम के लिए उंन्होने यह स्थान चुना तभी से इसका नाम सराय मोहन पड़ गया
सराय मोहन की आधिकारिक भाषा
सराय मोहन की मूल भाषा हिन्दी, हिन्दी-भोजपुरी  है
यह गांव भी भारत के लाखों गांवों जैसा ही है ! और इस गांव का नाम सराय मोहन है ! गाँव के दक्षिण में कलकल करती हुई बेसो नदी बहती है ! चारों ओर खेतों की हरियाली गाँव की शोभा बढ़ा रही है ! अनेक प्रकार के फसले और विविध वनस्पतियाँ इसके प्राकर्तिक सोंदर्य में चार चाँद लगा देती है ! गाँव के बीचोंबीच एक बड़ा मंदिर है, जो ‘दुर्गा का मंदिर ’ नाम से प्रसिद्ध है ! प्रति दिन भजन कीर्तन के लिए लोग यहाँ आते हैं ,समय समय पे रामलीला का आयोजन होता है लोग बड़ी मात्रा में बढ़ चढ़ के हिसा लेते हैं ,मंदिर के सामने पोखरे और इस गांव के कुल देवता भीलम बाबा और दक्षिण दिशा में बादिल बाबा तथा डीह बाबा  का विशाल मंदिर है लोग बड़ी ही श्रद्धा से यहाँ आते हैं और अनेको देवी - देवता के मंदिर यहाँ है और सबकी अपनी अलग कहानिया ! चारो तरफ पक्के मक़ान ,नए सड़के हैं  पाठशाला गांव के बीचोबीच है और अस्पताल गाँव के बाहर है !
यहाँ सभी वर्णों के लोग बिना किसी भेदभाव के रहते है ! इस गाँव के लोग बहुत उद्यमी और संतोषी है ! गाँव के लोगों की सभी जरूरतों की पूर्ति गाँव के लोग ही विविध ग्र्होद्योगों के माध्यम से करते है !इस गाँव में भजन-कीर्तन का कार्यक्रम भी होता है !  गाँव में अधिकतर शिक्षित अध्यापक,नौकरीपेशा और किसान रहते है ! अनेक देवी-देवताओं में उनका अटूट विशवास है ! होली के रंग सबके ह्रदय में हर्ष और उल्लास भर देते हैं, तो दिवाली की रोशनी से सबके दिल जगमगा उठते है !
ग्रामपंचायत ने इस गाँव की कायापलट कर दी है ! गाँव के बच्चे आज उत्साह से स्कूल में पढ़ते हैं ! आज तो गाँव में प्रौढ़ शिक्षा का भी प्रबंध हो चूका है ! गाँव के लोग सुबह पत्रिका मंगाते हैं और हर खबर की जानकारी लेते हैं ! गाँव के बाजार में भी एक नई रोनक हैं चाय की चुस्कियों के दौरान राजनीति (पॉलिटिक्स) की बाते ! और इस बाजार में घरेलु उपयोग की सभी चीजें मिलती हैं !
समय बदल गया है लोगो में अच्छी  जागरूकता आई है गांव का आज हर गली मोहल्ला साफ़ सुथरा है सभी के पक्के मक़ान और राजनीति के साथ भक्ति, शिक्षा,और विकास सभी ने अपनाया है !अधिकतर लोग आज शहरो में हैं परंतु गांव का आकर्षण उंन्हें खींच लाता है अपनी तरफ 
यह गाँव अपने आप में अपनी शोभा बनाये हुए हैं  ! यहाँ प्रकर्ति की शोभा हैं, स्नेहभरे लोग हैं, धर्म की भावना हैं और मनुष्यता का प्रकाश है ! भोल-भाले स्त्री-परूष, स्नेहभरे भाभी-देवरों और सरल बच्चों से हरा भरा परिपूर्ण है  गर्मी के मौसम में यहाँ आम के फलो से बाग लद जाते हैं गेहू की फसल, गन्ना और अनेको फलो और फसलो से खेत भर जाते हैं ठंडी में खेतो में मटर,आलू और अनेको फसल देखने को मिलते है शाम को बाजार की रौनक वहां का चाट सभी को आकर्षित करता है !
2014 शीतकालीन ओलम्पिक

प्रतीक

2014 के शीतकालीन ओलम्पिक के प्रतीक का अनावरण दिसंबर 2009 में किया गया था। न्यूनतर शैली वाला यह प्रतीक पिछले ओलम्पिक प्रतीकों की तुलना में सरल है और केवल अक्षराकृतियों से बना है। "Sochi" और "2014" अभिलेख एक दूसरे को प्रतिबिंबित करते हुए प्रतीत होते हैं (विशेष रूप से "hi" और "14") और यह रूस के भूदृश्य के अनेक व्यतिरेकों को "प्रतिबिंबित" करते हैं।

शुभंकर

ओलम्पिक इतिहास में पहली बार, एक सार्वजनिक वोट 2014 के ज़रिये शीतकालीन ओलंपिक के लिए शुभंकर चुना गया। 26 फ़रवरी 2011 को आधिकारिक शुभंकर एक ध्रुवीय भालू, यूरोपीय खरगोश और अमूर तेंदुए का अनावरण किया गया।

मशाल दौड़

मशाल दौड़ 123 दिनों तक चली और कुल 40,000 किलोमीटर की दूरी मापी गयी। दौड़ में 14,000 मशाल वाहकों ने भाग लिया। ओलम्पिक लौ को कौकस्स पर्वत शृंखला सबसे ऊंची चोटी — माउंट एल्ब्रस पर ले जाया गया, बयकाल झील की तह तक उतारा गया और उत्तरी ध्रुव एवं अंतरराष्ट्रीय अंतरिक्ष स्टेशन की सैर कराइ गई।

उद्घाटन समारोह

उद्घाटन समारोह 7 फ़रवरी 2014 को हुआ। फिगर स्केटिंग खिलाड़ी इरीना रॉडनीना और बर्फ़-हॉकी खिलाड़ी व्लादिस्लाव त्रेच्याक नें मशाल की ज्योति को प्रज्ज्वलित किया।

पदक

मई 2013 में सोची का पदक डिजाइन का अनावरण किया गया था। डिजाइन का निर्माण सोची के परिदृश्य के समान होता है, जिसमें एक अर्ध-पारभासी भाग होता है जिसमें पहाड़ों का प्रतिनिधित्व करने वाले हीरे की "पैचक्रक रजाई" होती है; हीरे में खुद ही ऐसे डिजाइन होते हैं जो रूस के क्षेत्रों को दर्शाते हैं। जो लोग 15 फरवरी को स्वर्ण पदक जीते थे, वे चेल्याबिंस्क उल्का के टुकड़ों के साथ विशेष पदक प्राप्त करते थे, इस घटना की एक वर्ष की वर्षगांठ पर अंकुश लगाया जाता था, जहां सेंट्रल रूस के उरल पर्वत में ब्रह्मांडीय शरीर के टुकड़े चेबरकुल झील में गिर गए थे।
सन्धिखर्क नगरपालिका

सन्धिखर्क नगरपालिका नेपालके लुम्बिनी अंचलके अर्घाखाँची जिलाकी एक नगरपालिका है।
न्हाम पेन्ह बंदरगाह

यह कंबोडिया का एक प्रमुख बंदरगाह है।
ब्रेजिंग

ब्रेजिंग (Brazing), धातुओं को आपस में जोड़ने की एक प्रक्रिया है। इसमें भरने वाली धातु (filler metal) या मिश्रधातु को 450 °C से अधिक गरम करके जोड़े जाने वाले दो या अधिक भागों के सटे भागों में स्थित रिक्त स्थानों में भर दिया जाता है। भरने की किया केशिका क्रिया (capillary action) द्वारा सम्पन्न होती है।
2001 फ़्रेंच ओपन टेनिस प्रतियोगिता

पुरुष एकल

गुस्तावो कुएर्तेन ने  एलेक्स कोरेत्ज़ा को 6-7(3), 7-5, 6-2, 6-0 से हराया।

महिला एकल

जेनीफर कैप्रियाती ने  किम क्लाइतज़र्स को 1-6, 6-4, 12-10 से हराया।
हार्वर्ड लॉ स्कूल

हार्वर्ड लॉ स्कूल कैंब्रिज, मेसेश्यूसेट्स, अमेरीका स्थित हार्वर्ड विश्वविद्यालय का अंग है। १८१७ में स्थापित यह निजी विद्यालय अमेरीका के सबसे पुराने सक्रिय शिक्षण संस्थानों में से एक है। यहाँ से अमेरीका के राष्ट्रपति बराक ओबामा जैसे अनेक नामी लोगों ने शिक्षा ग्रहण की है।
क्रो डॉग

क्रो डॉग (अंग्रेज़ी: क्रो डॉग) (1833–1910) ब्रूल मूल अमेरिकी आदिवासियों के मुखिया थे। स्पॉटेड टेल के कत्ल के मामले में इन्हें फ़ाँसी पर चढ़ा दिया गया था।
थंगक

यह भारत की प्रमुख लोककलाओं में से एक है।
वास्तविक रतिचित्रण

वास्तविक रतिचित्रण एक प्रकार की रतिचित्रण की विधा है। जिसमें स्वयं इसे करने वाला ही इसे बनाता है या इसे बनाने वाला कैमरा द्वारा अन्य किसी के यौन क्रियाओं को कैमरे में सहेजता है। जिसमें यह करने वाले स्वयं को पति-पत्नी बताते हैं और कहते हैं की यह वास्तविक है। जिसे व्यावसायिक रूप से तैयार किया जाता है। इसमें कई बार वास्तविक पति-पत्नी द्वारा ही यौन क्रियाओं को बनाया जाता है। लेकिन कुछ कानूनी कारणों से इसमें व्यावसायिक कलाकारों को ही लिया जाता है।

इतिहास

इस प्रकार की विधा 20वीं सदी आने के बाद प्रचलित हुई। इसके कई उदाहरण भी हैं। जिसमें कोई कहानी नहीं होती है और न ही किसी प्रकार का कोई संवाद। इसमें कलाकार को अपने द्वारा वास्तविक अभिनय करने कह दिया जाता है।
वित्तीय कार्रवाई कार्यदल की काली सूची

वित्तीय कार्रवाई कार्यदल की काली सूची (FATF blacklist) उन देशों की सूची है जो मनी-लान्डरिंग और आतंकियों को धन मुहैया कराने के विरुद्ध युद्ध में 'सहयोग नहीं करते' हैं। यह सूची वित्तीय कार्रवाई कार्यदल द्वारा प्रकाशित की जाती है। ऐसी सूची सन २००० से प्रकाशित होना आरम्भ हुई।
दून केम्ब्रिज स्कूल

शैक्षणिक प्रावधान

१० वीं के बाद विद्यार्थीयों को - विज्ञान और वाणिज्य - दोनों ही शाखाओं में शिक्षा प्राप्त करने का अवसर मिलता है। दून केंब्रिज में परीक्षाफल १००% रहता है और बहुत से विद्यार्थी विभिन्न विषयों में डिस्टिंशन प्राप्त करते हैं। १० वीं और १२ वीं की बोर्ड की परीक्षाएँ आई सी एस ई, नई दिल्ली द्वारा आयोजित की जाती हैं और पढ़ाई के अतिरिक्त अन्य गतिविधियों पर भी ध्यान दिया जाता है, जैसे:- वाद-विवाद, खेलकूद, निशानेबाज़ी, स्केटिंग, विज्ञान प्रश्नोत्तरी प्रतियोगिता, नाटक-नृत्य, तैराकी, पहाड़ी चढ़ाई, घुड़सवारी, व्यायामशाला और अन्य साहसिक खेल।

विद्यालय परिसर

विद्यालय परिसर में एक प्रशासनिक भवन, शैक्षणिक भवन, विज्ञान विषयों और कंप्यूटर की प्रयोगशालाएँ, आवासीय क्षेत्र और बहु उपयोगी भवन हैं।

क्रीड़ा गतिविधियाँ

विद्यालय में बहुत प्रकार की खेल सुविधाएँ हैं जैसे:- फुटबॉल, हॉकी, बॉस्केटबॉल, वॉलीबॉल, बैडमिन्टन, टेबल टैनिस, मुक्केबाजी, थ्रो-बॉल, घुड़सवारी, तैराकी, स्केटिंग और एथलेटिक्स।

अशैक्षणिक गतिविधियाँ

विद्यालय में विद्यार्थीयों को पढ़ाई के अतिरिक्त अन्य गतिविधियों में भाग लेने के लिए भी प्रेरित किया जाता है, जैसे:- सामाजिक सम्मेलनों, सार्वजनिक वादन, पुस्तक पाठन सत्र, क्ले मॉडलिंग, हस्तकला, विज्ञान क्लब, नृत्य, संगीत, नाटक-नृत्य, पुस्तकालय क्लब, ललित कला के लिए क्लब, बहस, आदि।
वालदेस प्रायद्वीप

वालदेस प्रायद्वीप (स्पेनी: Península Valdés, अंग्रेज़ी: Valdes Peninsula) दक्षिण अमेरिका के आरजेन्टीना देश का एक प्रायद्वीप है। यह अन्ध महासागर से घिरा हुआ है और ३,६२५ वर्ग किमी का क्षेत्रफल रखता है। वालदेस प्रायद्वीप एक प्राकृतिक आरक्षित क्षेत्र है और इसपर कई समुद्री स्तनधारियों का वास है, जैसे कि समुद्री सिंह, समुद्री ऊदबिलाव, इत्यादि। १९९९ में युनेस्को ने इसे एक विश्व धरोहर स्थल होने का दर्जा दे दिया था।
प्रसन्ना

मुख्य निर्देशित नाटक

गिरीश कर्नाड का तुगलक, गांधी, गैलीलियो की लाइफ, बेर्तोल्त ब्रेस्त् का साहसी माँ और उसके बच्चे, आचार्य तारतूफ, लाल घास पर नीले घोड़े (अनुवाद -उदय प्रकाश), एक लोक कथा, फ्युजियामा, उत्तर राम चरित्र, विलियम शेक्सपियर का हेमलेट, उदय प्रकाश की कहानी पर तिरिछ, सीमा पार ; भारतेन्दु हरिश्चन्द्र की जिन्दगी पर नाटक।
बुरीरम प्रान्त

नामोत्पत्ति

"बुरी" शब्द संस्कृत के "पुरी" (अर्थात नगर) शब्द का थाई भाषा रूप है, जबकि "रम" भी संस्कृत के "आनंद" का अर्थ रखने वाले "रम" शब्द से उत्पन्न हुआ है। "बुरीरम" का अर्थ "आनंद का नगर" है।

लोग व भाषा

प्रान्त के अधिकतर लोग लाओ भाषा का प्रयोग करते हैं लेकिन लगभग २७% लोग उत्तरी ख्मेर भाषा बोलते हैं।
ग्रेट इंडियन पेनिनसुला रेलवे

ग्रेट इंडियन पेनिनसुला रेलवे (हिन्दी अनुवाद: विशाल भारतीय प्रायद्वीप रेल), जिसे वर्तमान में भारतीय मध्य रेल के नाम से जाना जाता है और जिसका मुख्यालय बंबई (अब मुंबई) के बोरी बंदर (बाद में, विक्टोरिया टर्मिनस और वर्तमान में छत्रपति शिवाजी टर्मिनस) में था। ग्रेट इंडियन पेनिनसुला रेलवे का गठन 1 अगस्त 1849 को ब्रिटिश संसद के एक अधिनियम द्वारा, 50,000 पाउंड की शेयर पूंजी के साथ किया गया था। 17 अगस्त 1849 को इसने ईस्ट इंडिया कंपनी के साथ एक 56 किमी लंबी प्रयोगात्मक लाइन के निर्माण और संचालन के लिए एक औपचारिक अनुबंध किया, जिसके अंतर्गत बंबई को खानदेश, बेरार तथा अन्य प्रेसीडेंसियों के साथ जोड़ने के लिए एक ट्रंक लाइन बिछाई जानी थी। इस काम के लिए ईस्ट इंडिया कंपनी के निदेशक न्यायालय ने जेम्स जे बर्कली को मुख्य आवासीय अभियंता तथा उनके सहायकों के रूप में सी बी कार और आर डब्ल्यू ग्राहम को नियुक्त किया। 1 जुलाई 1925 को इसके प्रबंधन को सरकार ने अपने हाथों में ले लिया। 5 नवम्बर 1951 को इसे मध्य रेल के रूप में निगमित किया गया।

बंबई के आसपास

16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम सुल्तान, सिंध और साहिब था, खींच रहे थे। 
इस रेल लाइन के विस्तार के अगले चरण में थाने से कल्यान (अब कल्याण) के बीच का हिस्सा 1 मई 1854 को यातायात के लिए खोला गया। भारत का पहले रेल पुल जो ठाणे कोल (ठाणे क्रीक) पर स्थित है सन 1854 में बन कर तैयार हुआ था। इस हिस्से का निर्माण कार्य दुष्कर था क्योंकि इसमें कोल के ऊपर से एक द्विमार्गी पुल और दो सुरंगों का निर्माण शामिल था। 
12 मई 1856 को लाइन का विस्तार कर इसे खोपोली बरास्ता पलसधरी तक बढ़ाया गया और 12 जून 1858 को इसके खंडाला-पूना (अब पुणे) खंड को यातायात के लिए खोला गया। पलसधरी–खंडाला खंड में भोर घाट का कठिन मोड़ शामिल था और इसके निर्माण में पाँच साल का समय लगा। इस दौरान 21 किमी के निर्माणाधीन खंड का सफर खोपोली गांव से होकर पालकियों, टट्टुओं और बैलगाडियों से पूरा किया जाता था। 
रेल लाइन का कसारा खंड 1 जनवरी 1861 को और थाल घाट से लेकर इगतपुरी के ढलवां खंड को 1 जनवरी 1865 को खोला गया। इस प्रकार सह्याद्री को पूरी तरह पार करने में सफलता मिली।

बंबई से मद्रास

दक्षिण पूर्व की मुख्य लाइन का विस्तार भोर घाट से आगे पूना, शोलापुर और रायचूर तक किया गया जहां, इसे मद्रास रेलवे से जोड़ा गया। 1868 में रेलमार्ग 888 किमी लंबा था जो 1870 में बढ़ कर 2388 किमी हो गया।

बंबई से कलकत्ता

कल्याण से आगे, उत्तर-पूर्व मुख्य लाइन को थाल घाट से नसीराबाद के पास स्थित भुसावल तक बढ़ाया गया। भुसावल से आगे लाइन को दो मार्गों में बांटा गया जिनमें से एक कपास की खेती के लिए मशहूर अमरावती जिले से गुजर कर नागपुर तक जाती थी, जबकि दूसरी लाइन जबलपुर तक जाती थी जहाँ इसे 1867 में खुली ईस्ट इंडियन रेलवे की इलाहाबाद-जबलपुर शाखा लाइन से जोड़ा गया और इस प्रकार बम्बई से सीधे कलकत्ता की यात्रा करना संभव हो गया। इस मार्ग को आधिकारिक तौर पर 7 मार्च 1870 को खोला गया था और यह फ्रांसीसी लेखक जूल्स वर्न की पुस्तक अराउंड द वर्ल्ड इन एटी डेज़ के लिए प्रेरणास्त्रोत बनी।
उद्घाटन समारोह में वायसराय लॉर्ड मेयो ने कहा कि "यह वांछनीय है, यदि संभव हो तो, जल्द से जल्द एक समान प्रणाली के अंतर्गत पूरे देश में रेल लाइनों का जाल बिछा दिया जाना चाहिए"।
मैथिल देविका

प्रारंभिक जीवन

मैथिल देविका का जन्म 1976 में दुबई में हुआ था, जहाँ उन्होंने भारतीय हाई स्कूल में पढ़ाई की।   उनकी दो बड़ी बहनें हैं, राधिका पिल्लई और मेथिल रेणुका।  लेखक मेथिल राधाकृष्णन उसके मामा है, और लेखक वी. के. एन. की पत्नी वेदवाथी देविका मौसी है।  मर्सी कॉलेज जाने के बाद , उन्होंने पलक्कड़ में गवर्नमेंट विक्टोरिया कॉलेज से कॉमर्स में स्नातक की डिग्री प्राप्त की।

शिक्षा

उन्होंने मद्रास यूनिवर्सिटी से बिजनेस एडमिनिस्ट्रेशन में मास्टर्स पूरा किया, पहली रैंक के साथ  और रबींद्र भारती यूनिवर्सिटी से पहली रैंक और गोल्ड मेडल के साथ परफॉर्मिंग आर्ट्स में मास्टर डिग्री हासिल की।   उन्होंने 2013, तमिलनाडु के भारतीदासन विश्वविद्यालय से मोहिनीअट्टम में पीएचडी पूरी की।  वह स्नातकोत्तर अध्ययन विभाग ( मोहिनीअट्टम / कथकली / कूदीअट्टम )  के विभाग में व्याख्याता और अनुसंधान विभाग, केरल कलामंडलम डीम्ड विश्वविद्यालय, केरल में रह चुकी हैं ।   उन्होंने केरल कलामंडलम डीम्ड विश्वविद्यालय के अंतर्राष्ट्रीय छात्रों के विभाग के प्रमुख के रूप में भी काम किया है।

व्यवसाय

मैथिल देविका मोहिनीअट्टम के भारतीय शास्त्रीय नृत्य रूप के एक शिक्षक, विद्वान और प्रस्तावक हैं।    संयुक्त राज्य अमेरिका, यूरोप, ऑस्ट्रेलिया, एस्प्लेनेड थिएटर सिंगापुर में नृत्य समारोहों में और केरल ललित कला सोसाइटी  और उस्ताद बिस्मिल्लाह खान युवा पुरस्कार युवा महोत्सव,  जैसे प्रमुख समारोहों में उनके प्रदर्शन की तारीफ की गई है सार्वभौमिक मानवीय भावनाओं की खोज करके मोहिनीअट्टम को फिर से परिभाषित किया।  देविका ने अपनी कला के माध्यम से भारत के विभिन्न स्कूलों और संस्थानों में और विदेशों में मोहिनीअट्टम और मलयालम साहित्य, संगीत और कविता का प्रचार-प्रसार करने के लिए व्याख्यान-प्रदर्शन और पेपर-प्रस्तुतियाँ दी हैं।   उन्होंने तिरुवनंतपुरम में पांच दिवसीय 2017 चिल्का डांस फेस्टिवल जैसे त्योहारों की दावत दी।  
वह 2015 में अपने पति, मुकेश  , और उनकी बहन, संध्या राजेन्दन के साथ सुएवरन द्वारा निर्देशित नाटक नगा के थियेटर रूपांतरण में दिखाई दीं ।   बाद में 2017 में उन्होंने सुमेश लाल द्वारा निर्देशित फिल्म ह्यूमन्स ऑफ हूमन्स में अपनी पहली फिल्म की।  
2018 में, देविका 11 वीं शताब्दी के कवि के काम की व्याख्या के आधार पर लघु फिल्म डॉक्यूमेंट्री सरपततवाम के लिए कथन प्रस्तुत करती है ।  उन्होंने गीतों को संगीत में सेट किया, कोरियोग्राफ किया और नृत्य भी किया, सह-निर्देशक और सह-निर्माता के रूप में भी काम किया।

व्यक्तिगत जीवन

देविका ने 2002 में राजीव नायर से शादी की और बैंगलोर में बस गईं  जहां उनका एक बेटा देवांग था।   देवांग के जन्म के तुरंत बाद तलाक हो गया। 
उन्होंने 24 अक्टूबर 2013 को लोकप्रिय मलयालम अभिनेता मुकेश से शादी की।   यह उनकी दूसरी शादी भी थी।

पुरस्कार

उन्होंने 2010 के लिए मोहिनीअट्टम  लिए राज्य सम्मान केरल संगीता नाटक अकादमी पुरस्कार और 2007 के लिए केंद्र संगीत नाटक अकादमी द्वारा स्थापित राष्ट्रीय पुरस्कार उस्ताद बिस्मिल्लाह खान युवा पुरस्कार जीता।    उन्होंने 2010  में उड़ीसा सरकार से देवदासी राष्ट्रीय पुरस्कार भी जीता।  नृत्य सिद्धांतों और व्यवहार में दक्षता के लिए उन्हें पश्चिम बंगाल से निरोद बारन पुरस्कार मिला।  उन्होंने मध्य-वर्ष के उत्सव के लिए 2016 में मद्रास संगीत अकादमी का सर्वश्रेष्ठ डांसर पुरस्कार जीता।
जेट एयरवेज

जेट एयरवेज भारत की सबसे बड़ी निजी विमान सेवा है।

जेट एयरवेज एक प्रमुख विमानन सेवा है जिसका मुख्यालय मुंबई में स्थित है। अगर विस्तार के आधार पर वरीयता क्रम की चर्चा की जाए तो यह एयर इंडिया के बाद दूसरी सबसे बड़ी विमानन सेवा है, परन्तु हमेशा स्पाइस जेट तथा इंडिया गो जैसे प्रतियोगियों से आगे रहती है।

इतिहास

जेट एयरवेज़ की स्थापना सन १९९२ में एक एयर टैक्सी परिचालक के तौर पर हुई थी जिसके बाद से ५ मई १९९३ से इसनें व्यावसायिक परिचालन प्रारंभ किया। उस समय इसके विमान बड़े में ४ बोइंग ७३७-३०० विमान थे। वहीँ मार्च २००४ से इसने चेन्नई से कोलम्बो सेवा की शुरुआत करके अंतर्राष्ट्रीय विमान सेवा की शुरुआत की। इसके उपरांत कंपनी को बॉम्बे स्टॉक एक्सचेंज में सूचीबद्ध किया गया पर इसके ८०% स्टॉक्स का नियंत्रण नरेश जी गोयल के पास रहता है, जैसा की उनका इस कंपनी पर मालिकाना हक भी है।

सेवा स्थल

जेट एयरवेज ५२ घरेलु तथा २१ अंतर्राष्ट्रीय स्थलों के लिए अपनी सेवाएं प्रदान करता है। इस प्रकार से यह एशिया, योरोप, तथा उत्तरी अमेरिका जैसे १९ देशों में कुल ७३ स्थलों से अपनी विमान सेवाएँ प्रदान करता है।
इसका परिचालन मुंबई के छत्रपति शिवाजी अन्तराष्ट्रीय विमान पत्तन से होता है जो की इस विमानन सेवा के लिए एक प्राथमिक स्थान तथा रख रखाव केंद्र की तरह भी काम करता है। इन सब के अतिरिक्त यह भारत में बंगलौर के केम्पेगोव्डा अन्तराष्ट्रीय विमान पत्तन, चेन्नई अन्तराष्ट्रीय विमान पत्तन, दिल्ली के इंदिरा गाँधी अन्तराष्ट्रीय विमान पत्तन, कोलकाता के नेताजी सुभाष चन्द्र बोस अन्तराष्ट्रीय विमान पत्तन तथा पुणे विमान पत्तन से संचालन करता है।
यह १४ अप्रैल २०१० से मुंबई और जोहान्सबर्ग के बीच प्रतिदिन सीधी उड़ान सेवा शुरू करने जा रही है। संदर्भ: शेयर मंथन

सेवाएँ

जेट एयरवेज नयी नयी सुविधाओं को बढावा देने के साथ- साथ विलासिता में इजाफा करता रहता है। अभी हाल फ़िलहाल में ही नवीन एरबस ए ३००-२०० तथा बोईंग ७७७-३०० ई आर के आगमन से इसने नयी केबिन का प्रस्तुतीकरण किया है तथा हर क्लास में सीट्स को और अधिक आरामदायक बना दिया है।
हटा विधानसभा निर्वाचन क्षेत्र

See Also

हटा
रुबीना अली

व्यक्तिगत जीवन

अपने परदे पर चरित्र की तरह, रुबीना मुंबई की मलिन बस्तियों में से एक, बांद्रा स्टेशन बस्ती के पास गरीब नगर झुग्गी में रहने वाली है। वह अपने पिता रफीक, बहन साना, भाई अब्बास और सौतेली माँ मुन्नी के साथ रहती है। रुबीना की जैविक मां, सलमान खुर्शीद (उर्फ ख़ुशी) ने रफीक को तलाक देने के बाद , मोनीश, एक हिंदू से विवाह कर लिया। उसके पिता की शादी मुन्नी से हुई और रुबीना का पालन पोषण उसके पिता और सौतेली माँ के द्वारा किया गया था। मुन्नी के चार बच्चे  – सुरैया, संजीदा, बाबू और इरफान उसकी अतीत की शादी से थे। 
200 9 अकादमी अवार्ड्स में स्लमडॉग मिलियनेयर की सफलता के बाद, महाराष्ट्र हाउसिंग एरिया डेवलपमेंट अथॉरिटी ने बच्चों को नये घर की  सिफारिश की, एक अधिकारी ने कहा कि बच्चों ने "देश में ख्याति लाई है" और पुरस्कृत होने के हकदार हैं। 25 फरवरी 200 9 को, महाराष्ट्र हाउसिंग एंड डेवलपमेंट अथॉरिटी ने घोषणा की कि अजहरुद्दीन और रूबीना को "मुफ्त घर" दिए जाएंगे ताकि उन्हें अब गरीब नगर की मुंबई की झुग्गी बस्ती में रहना पड़े। हालांकि, अली मार्च 2011 तक, जब इसे राख नहीं कर दियाया गया, तब तक ग़रीब नगर में एक झुग्गी में बनी रहीi। किराये में अस्थायी आश्रय लेने के बाद, रुबिना और उसके परिवार को मुंबई के बांद्रा पश्चिम उपनगर में अपने खुद के फ्लैट में फिर से लाया गया, जो ब्रिटिश डायरेक्टर डैनी बॉयल द्वारा स्थापित जय हो ट्रस्ट द्वारा उस के लिए खरीदा।
प परमेश्वरण

प परमेश्वरण को २० मार्च २०१८ में साहित्य में योगदान के लिए पद्म विभूषण मिला था
कोणीय विभेदन

मानव नेत्र की विभेदन क्षमता

मानव नेत्र की विभेदन क्षमता लगभग १ मिनट (=०.१७ डिग्री) है। इसका अर्थ है कि धरती से देखता हुआ मानव नेत्र चन्द्रमा पर लगभग १०० किमी दूरी पर स्थित वस्तुओं को अलग-अलग करके देख सकता है। या ३ मीटर दूरी पर रखी वस्तु के उपर स्थित १ मिमी अन्तराल पर स्थित दो बिन्दुओं को अलग-अलग (एक ही बिन्दु नहीं) समझ सकती है।

छोटा सा एक अनुभव

नीचे के चित्र में एक ही कार तीन अलग-अलग रिजोलूशन में दिखाई गई है। पास से देखने पर तीनों अलग-अलग दिखतीं हैं किन्तु कुछ दूरी से देखने पर पहली दो छबियों में कोई अन्तर नहीं होगा। कुछ और अधिक दूरी से देखने पर तीनों ही एक समान दिखेंगी।
दीघा ब्रिज हॉल्ट रेलवे स्टेशन

अवलोकन

दिघा ब्रिज हॉल्ट को 25 नवंबर 2017 को शुरू किया गया था। दीघा-सोनपुर रेल-सह-सड़क पुल और इस हॉल्ट के बीच की दूरी लगभग 2 किमी के आसपास है। दीघा ब्रिज होकर पाटलिपुत्र से सोनपुर और परमानंदपुर तक रेलवे ट्रैक की डबलिंग का काम 2019 तक पूरा हो जाएगा। आर ब्लाक-दीघा रेललाइन की जमीन राज्य सरकार को देने के लिए रेलवे तैयार है।
२३४८ ईसा पूर्व

२३४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कपिलदेव

क्रिकेट

उन्होंने अपने क्रिकेट करीयर की शुरुआत १९७५ में हरयाना की ओर से पञाब के विरुध घरेलू क्रिकेट से करी। वे एक ओल राउन्डर थे जोकि दाये हाथ से बल्लेबाज़ी एव तेज़ गेन्दबाज़ी भी करते थे। उनका अन्तर-राष्ट्रीय व्यवसाय पाकिस्तान के विरुध फैस्लाबाद में १६ अक्टूबर १९७८ को हुआ। हालान्कि यह दौरा उनके लिये कुछ अच्छा न रहा, परन्तु आने वाले समय में उन्होंने अपने उन्दा प्रदर्शन से भार्तीय क्रिकेट टीम में अपनी जगह सुनिशचित कर ली। श्री-लन्का के विरुध १९८२-८३ में उन्होंने अपनी कप्तानी में प्रथम प्रवेश किया। जब उन्हे विश्व कप की कप्तानी का अवसर मिला तो वे एक औसत खिलाडी ही थे, परन्तु अपने आश्चर्या-जनक प्रदर्श्न से तथा अपनी टीम के सहयोग से भारत को पेह्ला विश्व कप जिताया और रातो-रात ही भार्तीय इतिहास का चमकता सितारा बन गये। मोहम्मग अज़हरुद्दीन की कप्तानी में उन्होंने १९९२ के विश्व कप में अपना आखरी अन्तर-राष्ट्रिया खेल खेला। उन्होंने अपने क्रिकेट व्यवसाय में एक दिवसीय क्रिकेट में २२५ और टेस्ट क्रिकेट में १३१ मैच खेले। एक दिवसीय क्रिकेट में उन्होंने 23.79 की औसत से ३७८३ रन बनाये तथा टेस्ट क्रिकेट में उन्होंने 31.05 की औसत से ५२४८ रन बनाये। गेन्दबाज़ी करते हुए उन्होंने एक दिवसीय तथा टेस्ट क्रिकेट में २५३ तथा ४३४ विकेट लिये क्रमश:। १९८३ के विश्व कप में ज़िमबाब्वे के विरुध उनकी १७५ रन की पारी यादगार रहेगी जिस्की बदौलत भारत वह मैच जीता। उन्होंने एक दिवसीय क्रिकेट में १ और टेस्ट क्रिकेत में ८ शतक लगायी है।

सेवानिवृत्ति के पशचात

कपिल देव ने १९९४ में अन्तर-राष्ट्रीय क्रिकेट को अल्विदा कह दिया। १९९९ में उन्हे भारतीय क्रिकेट टीम का कोच चुना गया। उन्की अवधि के दौरान भारत का प्रदर्शन खास न रहा जिस्मे वे केवल एक टेस्ट मैच जीते और औसट्रेलिया और साउथ अफ्रीका के विरुध दो बडी सीरीज़ हारे। मनोज प्रभाकर द्वारा सट्टेबाज़ी में फसाये जाने के बाद उन्होंने अपने कोच के पद को त्याग दिया। २००५ में उन्होंने खुशी नामक एक राष्ट्रीय सरकारी संगठन की स्थाप्ना की। अभी वे उसके अध्यक्ष है। खुशी दिल्ली में कम विशेषाधिकृत बच्चो के लिये तीन विद्यालय चलाती है। २४ सितम्बर २००८ को उन्होंने भारतीय प्रादेशिक सेना में भाग लिया और उन्हे लेफ्टिनेंट कर्नल के रूप में चुना गया।

पुरस्कार

१९७९ - ८० - अर्जुन पुरस्कार
१९८२ - पद्मश्री
१९८३ - विस्डेन क्रिकेटर ओफ द ईयर
१९९१ - पद्मभूषण
२००२ - विस्देन इन्डियन क्रिकेटर ओफ द सेन्चुरी

व्यापार में रुचि

२००५ में कपिल देव ने ज़िकौम एलेक्ट्रॉनिक्स में ५% दाव लिया। चंडीगढ़ के कपिल्स इलेवेन रेस्टोरेंट के वे मालिक है। उन्होंने इक़्बाल, चैन खुली की मैन खुली तथा मुझसे शादी करोगी जैसी फिल्मो में छोटे किर्दार भी निभाए हैं।
यहूदी आतंकवाद

यहूदी धार्मिक आतंकवाद धार्मिक आतंकवाद है जो यहूदी धर्म के भीतर चरमपंथियों द्वारा जातीय या राष्ट्रवादी मान्यताओं के बजाय धार्मिकता से प्रेरित है।
रायगढ़ जिला, छत्तीसगढ़

पर्याटन स्थल

जिले में पर्यावरन के नजर से रायगढ से ५२ किमी दूर सारंगढ कि काली माता के मन्दिर, ६५ किलो मीटर कोसीर के ऐतिहासिक माँ कौश्लेश्वरी देवी (कुशलाई दाई) की मंदिर है कोसीर रायगढ़ जिले का सबसे बड़ा गाँव है 
चंद्रपुर के चन्दराहासिनी, टिमरलगा के नाथलदाई,कहवाकुंडा का पहाड़ मन्दिर
चैत्र कृष्ण द्वादशी

चैत्र कृष्ण द्वादशी भारतीय पंचांग  के अनुसार प्रथम माह की सत्ताइसवी तिथि है, वर्षान्त में अभी ३३३ तिथियाँ अवशिष्ट हैं।